افغانستان اسلامی جمهورلیک ریاستینینگ جمهور رئیسی محمد اشرف غنی بوگون کېچ پل خشتی تاریخی مسجدینینگ قوریلیش دوامینی یقیندن باریب کۉردی.
دستلب مملکتنینگ شهر قوریش و یېر بوتونلیگی وزیرلیگینینگ تاریخی آبدهلرنی قیتهتیکلش بۉلیمینینگ باشلیغی انجنیر فرهاد بیات، پل خشتی مسجدینینگ قیتهتیکلهنیش جریانی حقیده افغانستان جههور رئیسیگه معلومات بېردی. بیات، بو مسجدنینگ قیته قوریش ایشی ۷۵% ایلگری آلیب باریلگنلیگینی تیلگه آلیب، مسجدنینگ قیته قوریلیش ایشی کېلگوسی تۉرت آی ایچیده بوتکول تکمیل قیلنهدی دېدی.
پل خشتی مسجدینینگ اساسی قیینچیلیگی بۉلمیش زیربنا مسالهسی اوستیده توختلگن جناب بیات، بو مشکل برطرف اېتیلیشی اوچون ینگیدن ساووتگیچ، ایسّیتگیچ، نورپرداز، مسجد ایچکریسی هواسینی تازهلش و افلاس سوونی چیقاریش سیستملری اۉرنهتیگنینی ایتدی. شونینگدیک مسجدنینگ تېمیرلی، یاغاچلی و تاشلی آبدهلرینینگ تاریخی قدریتی سقلهنیب قالگن حالده، اساسی شکلده قیته تیکلنگنینی بیلدیردی.
باشقه تاماندن افغانستان حج و اوقاف وزیرلیگینینگ سرپرستی عبدالحکیم منیب و پل خشتی مسجدینینگ خطیبی مولوی عنایتالله بلیغلر صحبت قیلیب، مملکت بۉیلب تاریخی مسجدلر قیته تیکلهنیشی اوچون جمهور رئیس غنی جدی اعتبار قرهتگنی اوچون رحمت دېدیلر. بو مسجد قیته قوریلگندن سۉنگ دایمی سقلهنیب قالیشی کتّه احتیاج بار دېدی جناب مبلغ.
کېیین مملکت جمهور رئیسی، پل خشتی مسجدی قیته قوریلیشی اوچون وظیفهلنتیریلگن تیمنینگ تارتگن محنتلریدن منتدارلیک بیلدیریب، جمهورلیک ریاستی ایشلر بۉییچه ادارهگه شهر قوریش و ییر بوتونلیگی وزیرلیگینینگ تاریخی آبدهلرنی قیته قوریش بۉلیمی باشلیغی انجنیر فرهاد بیات و بیرینچی خوفسیزلیک حوزهنینگ آمری سمونوال بریالی بشیریارلرگه آلقیش تیارلشنی بویوردی.
جمهور رئیس غنی، باشقه تاریخی مسجدلرنینگ قیته قوریلیشی آقیمیده پل خشتی مسجدینینگ قیته تیکلهنیشینی بو آقشام کۉریب فخرلندیم دېدی. غنی، افغانستاننینگ تیزیمی اسلامی جمهورلیک ریاست بۉلگنی اوچون هم، تاریخی مسجدلر قیته قوریلیشی هر بیر جمهور رئیسنینگ اسلامی وشرعی بورچی حسابلنهدی دېدی.
باشقه تاماندن جمهور رئیس غنی، حج و اوقاف وزیرلیگینینگ سرپرستیگه پل خشتی مسجدی سقلهنیشی اوچون مجسدنینگ امامی و انجنیرلر بیلن معیین بیر لایحه اوستیده ایشلهشی خصوصیده بویورق بېردی.
pes_Arab azb_Arab azb_Arab pes_Arab azb_Arab pes_Arab azb_Arab